Usklajevalna skupina za preprečevanje mučenja je bila obveščena o razvoju dogodkov v zvezi s temeljnim aktom, in sicer kodifikacijo Uredbe (ES) št. 1236/2005 v Uredbi (EU) 2019/125 Evropskega parlamenta in Sveta z dne 16. januarja 2019. Prvotna Uredba (ES) št. 1236/2005 je bila med letoma 2005 in 2018 večkrat bistveno spremenjena. Zaradi jasnosti in pravne varnosti je bila kodificirana. Kodificirana uredba je razveljavila Uredbo (ES) št. 1236/2005 in konsolidirala vse njene spremembe, vendar ni spremenila seznamov nadzorovanega blaga.

Usklajevalna skupina za preprečevanje mučenja se je v letu 2019 sestala dvakrat, in sicer 29. aprila in 17. decembra, da bi izmenjala informacije o vrsti vprašanj v zvezi z izvajanjem Uredbe, povzetih v nadaljevanju.

Skupina deluje kot platforma, na kateri strokovnjaki držav članic in Komisija izmenjujejo informacije o upravnih praksah in razpravljajo o vprašanjih razlage te uredbe, tehničnih vprašanjih glede blaga na seznamih, razvoju, povezanem s to uredbo, in vseh drugih vprašanjih, ki bi se utegnila pojaviti. Poleg tega se Komisija pri pripravi delegiranih aktov posvetuje z usklajevalno skupino za preprečevanje mučenja v skladu z Medinstitucionalnim sporazumom z dne 13. aprila 2016 o boljši pripravi zakonodaje ( ).

Seznami prepovedanega in nadzorovanega blaga so navedeni v prilogah II, III in IV k Uredbi.

II.za blago iz Priloge III, ki bi se lahko uporabilo za namene smrtne kazni ali mučenja, vendar ima lahko tudi druge zakonite uporabe (kazenski pregon), je potrebno predhodno izvozno dovoljenje, ki se izda za vsak primer posebej. Predhodno izvozno dovoljenje se zahteva tudi za zagotavljanje tehnične pomoči ali posredniške storitve, povezane s to kategorijo blaga. Priloga III ne vključuje: (a) strelnega orožja v skladu z Uredbo (EU) št. 258/2012 ; (b) blaga z dvojno rabo v skladu z Uredbo (ES) št. 428/2009 ; (c) blaga, za katero veljajo pogoji iz Skupnega stališča 2008/944/SZVP ;

Cilj Uredbe je z omejevanjem trgovine z določenim blagom preprečiti izvrševanje smrtne kazni na eni strani ter mučenje in drugo kruto, nečloveško ali poniževalno ravnanje ali kaznovanje v državah zunaj EU na drugi strani. Blago razlikuje glede na to:

Komisija je usklajevalno skupino za preprečevanje mučenja tudi obvestila o osnutku delegiranega akta in se z njo posvetovala o njem. Ta akt spreminja: (i) seznam pristojnih organov (navedenih v Prilogi I) in (ii) seznam namembnih držav, za katere se uporablja splošno izvozno dovoljenje Unije (Priloga V) (dodatna uvrstitev Gambije in Madagaskarja). Po dosedanjem pristopu se je v Prilogo V vključila država, ki ni članica EU, če je ratificirala ustrezen mednarodni sporazum z zavezo o odpravi smrtne kazni za vsa kazniva dejanja. Kar zadeva države, ki niso članice Sveta Evrope, mora zadevna država brez pridržkov ratificirati drugi fakultativni protokol k Mednarodnemu paktu o državljanskih in političnih pravicah (MPDPP)( ). Gambija je brez pridržkov ratificirala drugi fakultativni protokol k MPDPP. Enako velja za Madagaskar in države, ki so bile na seznam vključene že leta 2017.

3.2.Informacije o trgovanju: sporočanje podatkov

Komisija je skupaj s člani usklajevalne skupine za preprečevanje mučenja pregledala status prejetih in nerešenih predloženih dokumentov držav članic EU za predhodna leta (2017 in 2018), da bi pripravila letno poročilo Komisije v skladu s členom 31(4) Uredbe (EU) 2019/125. Komisija je poudarila, da morajo vse države članice poročati, tudi če ni bilo izdano ali zavrnjeno nobeno izvozno dovoljenje.

V širšem okviru postopka poročanja je Komisija skupaj z usklajevalno skupino za preprečevanje mučenja proučila razširitev poročanja na zadeve, kot so (i) informacije o dovoljenjih v zvezi s posredovanjem storitev in tehnično pomočjo ter (ii) informacije o uporabi splošnega izvoznega dovoljenja Unije. Usklajevalna skupina za preprečevanje mučenja je razpravljala tudi o možnosti vključitve končnega uporabnika v redno poročanje. En pristojni nacionalni organ je izrazil mnenje, da bi bilo treba te informacije Komisiji predložiti le na zahtevo v skladu s členom 26(2).

Na podlagi navedenega je Komisija usklajevalno skupino za preprečevanje mučenja obvestila, da namerava posodobiti obrazec za poročanje, da bi v okvir priprav na poročanje za leto 2019 vključila širši nabor podatkov.

3.3.Pregled Uredbe (EU) 2019/125

Komisija je usklajevalno skupino za preprečevanje mučenja obvestila o postopku pregleda Uredbe, kot je določeno v členu 32. Komisija je julija 2019 v skladu s smernicami za boljše pravno urejanje objavila časovni načrt, v katerem so opisani obseg postopka, načini posvetovanja in vključenost deležnikov, pa tudi okvirni časovni razpored. Usklajevalno skupino za preprečevanje mučenja je tudi obvestila, da želi v okviru pregleda (in v skladu s členom 32 Uredbe) pridobiti informacije o določenih delih Uredbe: o kaznih iz člena 33 in dodatnih nacionalnih ukrepih iz členov 10 in 14.

Komisija je usklajevalno skupino za preprečevanje mučenja povabila, naj sodeluje v postopku pregleda, tako da ji posreduje stališča držav članic, njihove pripombe, predloge in informacije o dobrih praksah, pa tudi o zakonodajnih vrzelih, ki so jih morda opredelile pri vsakodnevnem izvajanju Uredbe. Podani so bili predlogi za pripravo smernic o oceni tveganja ali vzpostavitev sistema za izmenjavo mnenj o namembnih krajih izvoza v ustrezni obliki.

Usklajevalna skupina za preprečevanje mučenja je bila prav tako povabljena, naj poveča ozaveščenost o javnem posvetovanju in po potrebi pridobi prispevke drugih delov njihovih uprav.

3.4.Združenje za prepoved trgovine z izdelki za mučenje

Komisija je poročala o trenutnem stanju v zvezi z Združenjem za prepoved trgovine z izdelki za mučenje, zlasti z resolucijo Generalne skupščine ZN, sprejeto 28. junija 2019, z naslovom Towards torture-free trade: examining the feasibility, scope and parameters for possible common international standards (Za prepoved trgovine z izdelki za mučenje: proučitev izvedljivosti, področja uporabe in parametrov za morebitne skupne mednarodne standarde). Resolucija je postavila temelje za delo ZN na tem področju v prihodnosti. Komisija je pokazala svojo zavezanost prepovedi trgovine z izdelki za mučenje s podporo dela Urada visokega komisarja ZN za človekove pravice s spremljanjem izvajanja resolucije.